राज्य के सामाजिक संगठनों के एक ग्रुप ‘छत्तीसगढ़ बचाओ आंदोलन’ के आलोक शुक्ला कहते हैं कि 'भारद्वाज एक ऐसी शख्सियत हैं जो कि दिखावे से भरे हुए और नाटकीय समाज में लोगों को विस्मित करती हैं. अगर भारद्वाज में पिछले दो दशकों में कुछ बदलाव हुआ है तो वो है उनकी उम्र. समाज की निचली पायदान पर बैठे हुए व्यक्ति को उसके हक और अधिकार दिलाने की उनकी लड़ाई ने उन्हें थोड़ा उम्रदराज जरूर बना दिया है लेकिन उम्र उनके मनोबल को कमजोर नहीं कर सकी है.'